CELEX: 32020D0200
Language: lv
Date: 2020-02-11 00:00:00
Title: Politikas un drošības komitejas Lēmums (KĀDP) 2020/200 (2020. gada 11. februāris) par Eiropas Savienības Pārraudzības misijas Gruzijā (EUMM Georgia) misijas vadītāja iecelšanu un ar ko atceļ Lēmumu (KĀDP) 2018/2075 (EUMM Georgia/1/2020)

14.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 42/15
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/200
         (2020. gada 11. februāris)
         par Eiropas Savienības Pārraudzības misijas Gruzijā (EUMM Georgia) misijas vadītāja iecelšanu un ar ko atceļ Lēmumu (KĀDP) 2018/2075 (EUMM Georgia/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (1), un jo īpaši tā 10. panta 1. punktu,
         tā kā:
         
                     (1)
                  
                  
                     Ievērojot Lēmuma 2010/452/KĀDP 10. pantu, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus Eiropas Savienības Pārraudzības misijas Gruzijā (EUMM Georgia) politiskās kontroles un stratēģiskās vadības veikšanai, tostarp lēmumu iecelt misijas vadītāju.
                  
               
                     (2)
                  
                  
                     Padome 2018. gada 3. decembrī pieņēma Lēmumu (KĀDP) 2018/1884 (2), ar ko EUMM Georgia pilnvaru termiņu pagarināja līdz 2020. gada 14. decembrim.
                  
               
                     (3)
                  
                  
                     PDK 2018. gada 7. decembrī pieņēma Lēmumu (KĀDP) 2018/2075 (3), ar ko EUMM Georgia vadītāja Erik HØEG kunga pilnvaru termiņu pagarināja no 2018. gada 15. decembra līdz 2020. gada 14. decembrim.
                  
               
                     (4)
                  
                  
                     Savienības Augstais pārstāvis ārlietās un drošības politikas jautājumos 2020. gada 17. janvārī ierosināja par EUMM Georgia vadītāju līdz 2020. gada 14. decembrim iecelt Marek SZCZYGIEL kungu.
                  
               
                     (5)
                  
                  
                     Tādēļ Lēmums (KĀDP) 2018/2075 būtu jāatceļ,
                  
               IR PIEŅĒMUSI ŠO LĒMUMU.
         
            1. pants
            
               Marek SZCZYGIEL kungs ar šo tiek iecelts par Eiropas Savienības Pārraudzības misijas Gruzijā (EUMM Georgia) misijas vadītāju no 2020. gada 15. marta līdz 2020. gada 14. decembrim.
         
         
            2. pants
            Lēmums (KĀDP) 2018/2075 ar šo tiek atcelts.
         
         
            3. pants
            Šis lēmums stājas spēkā tā pieņemšanas dienā.
         
         
            To piemēro no 2020. gada 15. marta.
            Briselē, 2020. gada 11. februārī
            
               
                  Politikas un drošības komitejas vārdā –
               
               
                  Priekšsēdētāja
               
               S. FROM-EMMESBERGER
            
         
         
            (1)  OV L 213, 13.8.2010., 43. lpp.
         
         
            (2)  Padomes Lēmums (KĀDP) 2018/1884 (2018. gada 3. decembris), ar ko pagarina un groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 308, 4.12.2018., 41. lpp.).
         
            (3)  Politikas un drošības komitejas Lēmums (KĀDP) 2018/2075 (2018. gada 7. decembris), ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu (EUMM GEORGIA/1/2018) (OV L 331, 28.12.2018., 217. lpp.).